તાજેતરમાં જ સોશિયલ મીડિયામાં એક ખબર ખૂબ જ વાયરલ થઈ હતી કે, વિશ્ર્વના સૌથી મોટા મુસ્લિમ દેશ ઇન્ડોનેશિયાની ચલણી નોટ પર હિન્દુ ભગવાન શ્રી ગણેશની તસવીર હોય છે. વાયરલ ખબરમાં જે નોટની વાત થઈ રહી હતી તે ઇન્ડોનેશિયાનાં રુપિયાહ ૨૦,૦૦૦ની નોટ છે અને એના પર ખરેખર આપણા ભગવાન શ્રી ગણેશની તસવીર છાપેલી છે. આ નોટ ઇન્ડોનેશિયાઈ સરકાર દ્વારા ૧૯૯૮માં બહાર પાડવામાં આવી હતી. ૧૦ વર્ષ ચલણમાં ચાલુ રાખ્યા બાદ તેને ૨૦૦૮ના અંતમાં બંધ કરી દેવામાં આવી હતી.